वादुज़
वादुज़ (अंग्रेजी:Vaduz), लिख्टेंश्टाइन की राजधानी और राष्ट्रीय संसद की सीट है। यह राइन नदी के किनारे स्थित है, और 2017 की जनगणना के अनुसार यहां की आबादी 5,450 हैं। यह लिख्टेंश्टाइन और स्विटज़रलैंड की सीमा पर स्थित है। यद्यपि वादुज़, रियासतों में अंतरराष्ट्रीय स्तर पर सबसे प्रसिद्ध शहर है, पर लिख्टेंश्टाइन में यह सबसे बड़ा नहीं है; इसके पड़ोसी नगर शेहान में एक बड़ी आबादी रहती है।